Diari Oficial de la Generalitat Valenciana


Sumari del DOGV 7796, del 02-06-2016 (2016/3480)

Desistiment de la licitació número 19/2016. Subministrament de reactius i materials necessaris per a la realització de les determinacions analítiques de bioquímica, proteïnes plàsmiques i inmunoassaig del Servei d'Anàlisis Clíniques del Departament de Salut d'Elx - Hospital General.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/3480


Data del document
:   11-05-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de subministraments

Desistiment de la licitació número 19/2016. Subministrament de reactius i materials necessaris per a la realització de les determinacions analítiques de bioquímica, proteïnes plàsmiques i inmunoassaig del Servei d'Anàlisis Clíniques del Departament de Salut d'Elx - Hospital General. [2016/3480]  
Vist l'expedient de tramitació ordinària, procediment obert, amb forma d'adjudicació diversos criteris, amb el número 19/2016, l'objecte del qual és el subministrament de reactius i materials necessaris per a la realització de les determinacions analítiques de bioquímica, proteïnes plàsmiques i inmunoassaig del Servei d'Anàlisis Clíniques del Departament de Salut d'Elx - Hospital General, per un import de 3.046.108,62 euros (tres milions quaranta-sis mil cent huit euros i seixanta-dos cèntims), IVA exclòs, més IVA al 21 % per import de 639.682,81 euros (sis-cents trenta-nou mil sis-cents huitanta-dos euros i huitanta-un cèntims), pressupost total de 3.685.791,43 euros (tres milions sis-cents huitanta-cinc mil set-cents noranta-un euros i quaranta-tres cèntims), IVA inclòs.  
Resultant que l'expedient es troba en fase de licitació i que s'ha publicat l'anunci en el Diari Oficial de la Comunitat Valenciana número 7737, de 9 de març de 2016, i en el perfil de contractant en la mateixa data. Així mateix, la licitació va ser publicada en el Diario Oficial de la Unión Europea número 77388-2016-ES, de 4 de març de 2016, i en el Boletín Oficial del Estado número 66, de 17 de març de 2016.  
  
Resultant que per mitjà d'un escrit de data 22 de març de 2016, l'empresa Roche Diagnostic, SL, va interposar recurs especial en matèria de contractació davant del Tribunal Administratiu Central de Recursos Contractuals (TACRC) contra els plecs de l'expedient 19/2016 en què sol·licitava l'anul·lació de l'esmentat expedient de contractació, i sol·licitava a més que es procedira a una nova redacció dels plecs i que s'adoptaren les mesures provisionals oportunes de conformitat amb l'article 43 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic (TRLCSP).  
Resultant que, en data 7 d'abril de 2016, el TACRC dicta una resolució que concedeix la mesura provisional de suspensió del procediment de contractació.  
Resultant que, en data 29 d'abril de 2016, el TACRC dicta la Resolució número 326/2016, per la qual s'estima parcialment el recurs interposat per la representació de l'empresa Roche Diagnostic, SL, i anul·la els plecs perquè, si és el cas, es redacten amb supressió del límit al preu de l'oferta de la clàusula 11.2 del plec de clàusules administratives particulars i que es determine el règim jurídic aplicable als efectes, compliment i extinció del contracte, atenent a les normes aplicables a les diferents prestacions fusionades en aquest, tal com s'estableix en l'article 115.2 del TRLCSP.  
Vista l'obligació que dictamina el TACRC perquè es redacte un nou plec de clàusules administratives particulars que regisca l'expedient, unit al fet que, en l'actualitat, els nous plecs de contractació pública s'han de redactar complint la Directiva 2014/24 UE, de data 26 de febrer de 2016, del Parlament Europeu i del Consell, sobre contractació pública, la qual assenyala el dia 18 d'abril de 2016 com a termini final de transposició d'aquesta directiva europea. Tot això suposa una errada no esmenable amb una correcció d'errades, per la qual cosa es considera convenient, en benefici de l'interés públic, desistir del procediment d'adjudicació.  
  
Fonaments de dret  
L'article 155 del TRLCSP disposa que el desistiment del procediment només el podrà acordar l'òrgan de contractació abans de l'adjudicació.  
  
Resolc  
Desistir del procediment de l'expedient PA 19/2016, relatiu al subministrament de reactius i materials necessaris per a la realització de les determinacions analítiques de bioquímica, proteïnes plàsmiques i inmunoassaig del Servei d'Anàlisis Clíniques del Departament de Salut d'Elx - Hospital General.  
  
València, 11 de maig de 2016.- El director general de Recursos Humans i Econòmics: Justo Herrera Gómez.